15.11.2014 Jurnalul Oficial al Uniunii Europene L 330/37 REGULAMENTUL DE PUNERE ÎN APLICARE (UE) NR. 1223/2014 AL COMISIEI din 14 noiembrie 2014 de modificare a Regulamentului (CEE) nr. 2454/93 în ceea ce priveşte simplificarea încheierii regimului de perfecționare activă (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (!), în special articolul 247, întrucât: (1)  Articolul 544 din Regulamentul (CEE) nr. 2454/93 al Comisiei (') prevede o simplificare a încheierii regimului de perfecționare activă. În cadrul simplificării în cauză, anumite mărfuri de import sunt considerate ca fiind reexpor- tate sau exportate, deşi acestea au fost introduse efectiv pe piața Uniunii fără o declarație vamală ulterioară şi plata drepturilor de import. (2) Articolul 544 litera (c) din Regulamentul (CEE) nr. 2454/93 se referă la livrarea de aeronave civile. Simplificarea încheierii regimului de perfecționare activă în ceea ce priveşte aeronavele civile sporeşte competitivitatea industriei aviatice la nivel internațional și contribuie la crearea de valoare adăugată în cadrul Uniunii. (3)  Domeniul de aplicare al articolului 544 litera (c) din Regulamentul (CEE) nr. 2454/93 ar trebui să fie extins la aeronavele militare, astfel încât acestea să beneficieze de simplificarea încheierii regimului de perfecționare activă în acelaşi mod ca aeronavele civile. (4)  Prin urmare, Regulamentul (CEE) nr. 2454/93 ar trebui modificat în consecință. (5)  Măsurile prevăzute de prezentul regulament sunt conforme cu avizul Comitetului codului vamal, ADOPTĂ PREZENTUL REGULAMENT: Articolul 1 La articolul 544 din Regulamentul (CEE) nr. 2454/93, litera (c) se înlocuieşte cu următorul text: „(c) livrarea de aeronave; totuși, biroul de supraveghere permite încheierea regimului odată ce mărfurile de import au fost folosite prima dată pentru producerea, repararea, modificarea sau transformarea aeronavelor sau a unor părți ale acestora, cu condiția ca evidențele titularului să facă posibilă verificarea corectei aplicări şi funcţionări a regimului;”. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale şi se aplică direct în toate statele membre. Adoptat la Bruxelles, 14 noiembrie 2014. Pentru Comisie Președintele Jean-Claude JUNCKER () JOL302,19.10.1992,p. 1. () Regulamentul (CEE) nr. 2454/93 al Comisiei din 2 iulie 1993 de stabilire a unor dispoziţii de aplicare a Regulamentului (CEE) nr. 2913/92 al Consiliului de instituire a Codului vamal comunitar O L 253,11.10.1993,p. 1).